Qozog‘istonda davlat xizmatchilari soni 25 foizga qisqaradi

Qozog‘istonda davlat xizmatchilari va milliy kompaniyalar xodimlari soni 25 foizga qisqartiriladi. Bu haqda mamlakat prezidenti Qosim-Jo‘mart To‘qayev ma’lum qildi, deya xabar beradi Tengrinews.

To‘qayevga ko‘ra, 2020-yildan boshlab davlat xizmatchilari soni bosqichma-bosqich qisqartirishga kirishiladi, bundan orttirilgan mablag‘ esa o‘zini ko‘rsatgan xodimlarni moddiy rag‘batlantirishga yo‘naltiriladi.
“2024-yilga kelib davlat xizmatchilari va milliy kompaniyalar xodimlari sonini 25 foizga, ya’ni chorak qismga qisqartirilishi kerak”, — degan Qozog‘iston prezidenti.